
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	







Poslovni broj: 11.St-219/2017




R E P U B L I K A   H R V A T S K A

R J E Š E NJ E

	Trgovački sud u Splitu, po sutkinji Ani Golub Gruić, u postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24B, OIB: 85821130368, za provedbu skraćenog stečajnog postupka nad dužnikom  MARINE MUNDUS d.o.o., OIB: 92631996878, Kaštel Novi, Ulica uz vrtle 9, 16. siječnja 2018. 
r i j e š i o   j e
Obustavlja se skraćeni stečajni postupak nad dužnikom MARINE MUNDUS d.o.o., OIB: 92631996878, Kaštel Novi, Ulica uz vrtle 9.
Obrazloženje
Financijska agencija, Regionalni centar Split podnijela je ovom sudu 27. veljače 2017. zahtjev za provedbu skraćenog stečajnog postupka nad MARINE MUNDUS d.o.o., OIB: 92631996878, Kaštel Novi, Ulica uz vrtle 9.
	Budući da su prema podacima iz podnesenog zahtjeva FINA-e bile ispunjene pretpostavke iz čl. 428. Stečajnog zakona (˝Narodne novine˝ broj 71/15; dalje: SZ) ovaj sud je 24. listopada 2017. na mrežnoj stranici e-Oglasna ploča sudova objavio oglas s podacima o identifikaciji dužnika te ukupnom iznosu duga dužnika evidentiranog na temelju neizvršenih osnova za plaćanje. Isto tako, navedenim oglasom su osobe ovlaštene za zastupanje dužnika pozvane, da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza dužnika na propisanom obrascu, a vjerovnici dužnika da najkasnije u roku od 45 dana od objave oglasa predlože otvaranje stečajnog postupka nad dužnikom, sve to uz upozorenje na pravne posljedice nepodnošenja takvog prijedloga.
Dana 7. prosinca 2017. kod ovoga suda zaprimljen je prijedlog vjerovnika Hrvatska banka za obnovu i razvitak, OIB: 26702280390, Zagreb, Strossmayerov trg 9, za otvaranje stečajnog postupka nad dužnikom navodeći da prema dužniku ima tražbinu u iznosu od 160.152,59 kn i u tom pravcu dostavio odgovarajuće isprave kao dokaz svog potraživanja (list 12-57 spisa).
Zaključkom ovog suda 11.St-219/2017 od 11. prosinca 2017. pozvan je vjerovnik Hrvatska banka za obnovu i razvitak uplatiti iznos od 1.000,00 kuna u Fond za namirenje troškova stečajnog postupka te dodatni iznos predujma od 6.000,00 kuna za namirenje troškova stečajnog postupka.
Postupajući po predmetnom zaključku Hrvatska banka za obnovu i razvitak dostavila je 16. prosinca 2017. dokaz o uplati predujma za namirenje troškova stečajnog postupka u ukupnom iznosu od 7.000,00 kn. 
 Odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. tog Zakona, sud će obustaviti skraćeni stečajni postupak i odgovarajućom primjenom općih odredbi stečajnog postupka iz Stečajnog zakona donijeti rješenje o pokretanju prethodnog postupka, odnosno otvaranju stečajnog postupka.
	Iz utvrđenih činjenica (postojanje prijedloga za otvaranje redovnog stečajnog postupka nad dužnikom od strane vjerovnika uz uplatu traženog iznosa u Fond za namirenje troškova stečajnog postupka te na ime dodatnog predujma za namirenje troškova stečajnog postupka) slijedi da nisu ispunjeni uvjeti za provođenje skraćenog stečajnog postupka sukladno čl. 431. SZ-a. 
	Slijedom navedenog, a temeljem odredbe čl. 433. SZ-a odlučeno je kao u izreci ovog rješenja pri čemu se dodatno ističe da će sud posebnim rješenjem odlučiti o pokretanju prethodnog postupka, odnosno otvaranju stečajnog postupka.

U Splitu 16. siječnja 2018.

Sutkinja
Ana Golub Gruić

Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

Dna:
· FINA, RC Split
· dužnik
· Hrvatska banka za obnovu i razvitak
· mrežna stranica e-Oglasna ploča sudova 
· u spis

